گؤزلری جیران
آی گؤزلری جیران ، سن چوخلی بلاسان
کونلومده کی عشقه ، الحق کی سزاسان
گؤرجاخ سنی جانا ، دردیم داحا قالمیر
بولمم نه سن آنجاق ، دردیمه شفاسان
تانری دئماق اولماز ، دوکتور ده دئیل سن
پس سن نجور آخر ، هر درده دواسان ؟
روحوم دیریلیر یار ، سندن دولاناندا
باشدان آیاغا جان ، عشقیله صفاسان
یوخودور سنین عیبین ، تکجه بو دور ایراد
اؤز عاشیقیوه سن ، بیر بوللی جفاسان
هر نه دئسم آزدی ، سن تک گؤزه له من
تورکون قیزی سان سن ، الگوی وفاسان
چوندردی اُؤز روخسارینی
گؤردی دُورد آی دان سُورا کُونلوم گوزل دیلدارینی
دوشدی قلبه کی گلیب درمان اِئده بیمارینی
اوشدی جانیم سوی جانان بی دلیل و بی درنگ
تا عیان اِئتسین اُونا بو موددتین اسرارینی
سَسله دی کولِّّ وجودوم دیلبری تـا سویله سین
بو نئچه آی دا اُونا خاطیر یازان اشعارینی
باخمادی تا کی گُوره کیمدی غرورون سیندیریر
عَزدی شوق و ذوقومی ، چُوندردی اُؤز روخسارینی
گئشدی بیگانه یانیمنان اِیله بیر کی من یُوخام
باسدی آخیردا منیم قلبیمه نیفرت خارینی
عیبی یُوخ کی سایمادی مجنونی اُوز لیلاسی دا
یاندیرار بیر گون منیم آهیم اُونون گولزارینی
گئتمیسن سن قالمیشیق غمده آتا
قویموسان بیزلری ماتمده آتا
نه قدر یاخجیلیغیندان دئسم آزدی
یوخ سنه تای بوتون عالمده آتا
آتا جان آلدی الیمدن سنی ظالیم بو فلک
گؤز یاشیم سئل تک آخیر دوزموری هیجرانه اورک
بیلمه دیم قدرینی من دونیادا اولدوقجا سنین
ایندی حسرتله دوزم آیریلیقا منده گرک
azb_Arab azb_Arab pes_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab pes_Arab azb_Arab pbt_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab